2020. gada 20. oktobrī Noteikumi Nr. 634

Rīgā (prot. Nr. 62 29. §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

39. panta pirmo un otro daļu un

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu un 6.1 panta otro daļu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A. nr.) šādus grozījumus:

1. Aizstāt 6.3. apakšpunktā vārdus "mutes un deguna aizsegus" ar vārdiem "medicīniskās sejas maskas, nemedicīniskās (higiēniskās vai auduma) sejas maskas vai sejas vairogus (turpmāk – mutes un deguna aizsegi)".

2. Aizstāt 6.3.1 apakšpunktā vārdus un skaitli "transportlīdzeklī transportlīdzekļa vadītāji, kuri nav atdalīti ar fizisku barjeru no pasažieriem, kā arī pasažieri, izņemot bērnus līdz 13 gadu vecumam" ar vārdiem "transportlīdzeklī, taksometrā vai vieglajā automobilī, ar kuru veic pasažieru komercpārvadājumus, transportlīdzekļa vadītāji, kuri nav atdalīti ar fizisku barjeru no pasažieriem, kā arī pasažieri".

3. Aizstāt 6.3.2 apakšpunktā vārdus un skaitli "(izņemot bērnus līdz 13 gadu vecumam), darbinieki, kuri no apmeklētājiem nav nodalīti ar fizisku barjeru (izņemot reliģisko organizāciju garīgo un kalpojošo personālu, kas notur dievkalpojumu savu pienākumu ietvaros), lieto mutes un deguna aizsegus" ar vārdiem "un darbinieki, kuri no apmeklētājiem nav atdalīti ar fizisku barjeru (izņemot reliģisko organizāciju garīgo un kalpojošo personālu, kas notur dievkalpojumu savu pienākumu ietvaros), lieto mutes un deguna aizsegus iekštelpās".

4. Papildināt noteikumus ar 6.3.3 apakšpunktu šādā redakcijā:

"6.3.3 mutes un deguna aizsegus var nelietot bērni, kas nav sasnieguši 13 gadu vecumu, personas ar acīmredzamiem kustību traucējumiem vai psihiskās veselības traucējumiem, kuru dēļ personai trūkst spēju vai iemaņu mutes un deguna aizsega lietošanai, kā arī personas, kas var uzrādīt ārsta izsniegtu izrakstu, ka pēdējo sešu mēnešu laikā ir slimojušas ar Covid-19 un atveseļojušās;".

5. Papildināt noteikumus ar 16.4 punktu šādā redakcijā:

"16.4 Šo noteikumu 6.3.2 apakšpunktā minētās prasības neattiecas uz publiskiem pasākumiem muzejos, bibliotēkās, kultūras centros, izstāžu zālēs, brīvdabas estrādēs, reliģisko darbību veikšanas vietās, teātros, koncertzālēs, kinoteātros, kongresu un konferenču centros un ar minētajām vietām saistītajās ārtelpās, ja pasākuma laikā apmeklētāji atrodas fiksētās, personalizētās sēdvietās."

6. Papildināt noteikumus ar 26.3. apakšpunktu šādā redakcijā:

"26.3. veic Slimību un profilakses kontroles centra noteiktos pretepidēmijas pasākumus, tai skaitā informē noteiktās kontaktpersonas vai viņu likumiskos pārstāvjus par nepieciešamību atrasties mājas karantīnā, ja tiek konstatēts Covid-19 infekcijas perēklis."

7. Papildināt 27.1.4. apakšpunktu aiz vārdiem "iestādi "Naukšēni"" ar vārdiem "un speciālās izglītības iestādes".

8. Izteikt 27.5 punktu šādā redakcijā:

"27.5 No 2020. gada 17. oktobra līdz 2020. gada 6. novembrim interešu izglītības un profesionālās ievirzes izglītības programmu apguve notiek attālināti vai klātienē tikai individuāli (izņemot personas, kas dzīvo vienā mājsaimniecībā) vai tikai vienas grupas, klases vai kursa izglītojamiem, kuri vienlaikus nav citu dažādu grupu, klašu vai kursu izglītojamie (izņemot sporta un izglītības iestādes, kurās vienlaikus ar vispārējās pamatizglītības vai vispārējās vidējās izglītības programmu īsteno arī profesionālās ievirzes izglītības programmu). Amatiermākslas un citi mākslinieciskie kolektīvi (tai skaitā kori, orķestri, tautas mūzikas ansambļi, deju un citi tautas mākslas kolektīvi) mēģinājumu procesu īsteno attālināti vai klātienē tikai individuāli (izņemot personas, kas dzīvo vienā mājsaimniecībā). Minēto izglītības programmu apguvē un mēģinājumu procesos nerīko aktivitātes un publiskus un privātus pasākumus (tai skaitā nedodas uz citu pašvaldību administratīvajām teritorijām), kuros piedalās izglītojamie un personas no citas grupas, klases, kursa vai kolektīva."

9. Papildināt 31.1 punktu aiz vārda "individuāli" ar vārdiem "(tai skaitā personām, kas dzīvo vienā mājsaimniecībā)".

10. Svītrot 37.14. apakšpunktu.

11. Papildināt noteikumus ar 54.1 punktu šādā redakcijā:

"54.1 Šo noteikumu 54. punktā minētā persona, izmantojot medicīnisko sejas masku, var atstāt uzturēšanās vietu, lai dotos uz savu mītnes zemi, ja persona izmanto personīgo vai specializēto transportlīdzekli, neveido tiešus kontaktus ar citiem cilvēkiem, neapmeklē sabiedriskas vietas, kur uzturas daudz cilvēku, tai skaitā neizmanto sabiedrisko transportu. Pirms uzturēšanās vietas pamešanas persona par to informē ārstējošo ārstu vai centru."

12. Svītrot 56.1 punktā vārdu "ģimenes".

13. Svītrot 58.22. apakšpunktā vārdus "vai bēru organizēšanu, tai skaitā piedalītos bērēs".

14. Papildināt 58.6 punktu aiz skaitļa "58.2" ar skaitli "58.10".

15. Papildināt noteikumus ar 58.7, 58.8, 58.9 un 58.10 punktu šādā redakcijā:

"58.7 Šo noteikumu 56. punktā noteiktā 10 dienu pašizolācija netiek attiecināta uz:

58.71. Nacionālā Transplantācijas koordinācijas dienesta uzaicinātajiem Eiropas Savienības valstu transplantācijas centru pārstāvjiem;

58.72. klīnisko universitāšu slimnīcu uzaicinātajiem speciālistiem, kas ir Eiropas Savienības dalībvalstu pilsoņi un pastāvīgie iedzīvotāji un kuru profesionālā kompetence un klātbūtne ir nepieciešama, lai nodrošinātu ārstniecības procesa nepārtrauktību dzīvībai bīstamās situācijās, un minētais pakalpojums ir sniedzams neatliekami.

58.8 Šo noteikumu 58.71. apakšpunktā minētās personas ievēro ārstniecības iestādes noteiktos piesardzības pasākumus, nepakļauj citas personas inficēšanās riskam un neveido tiešus kontaktus ar citiem cilvēkiem, ja no tiem var izvairīties (neuzņem viesus, nedodas privātās vizītēs un neorganizē tās, neapmeklē sabiedriskas un publiskas vietas un telpas, kur uzturas daudz cilvēku, izņemot darbavietu, vietu, kas ir mērķis iebraukšanai Latvijā, vai veikala apmeklējumu).

58.9 Šo noteikumu 58.72. apakšpunktā minētās personas papildus šo noteikumu 58.8 punktā noteiktajiem piesardzības pasākumiem pakalpojumu klīniskās universitātes slimnīcā sniedz, ja pirms tam personai ir veikta laboratoriska Covid-19 diagnostika, izmeklējuma rezultāts ir negatīvs un personai nav novērojamas akūtas respiratoras infekcijas pazīmes.

58.10 Šo noteikumu 56. punktā minēto 10 dienu pašizolāciju var neievērot personas, kas Latvijā ieradušās, lai nodrošinātu bēru organizēšanu, tai skaitā piedalītos bērēs, ja šīs personas:

58.101. uzturoties sabiedriskās vietās, lieto mutes un deguna aizsegus;

58.102. nepakļauj citas personas inficēšanās riskam un neveido tiešus kontaktus ar citiem cilvēkiem, ja no tiem var izvairīties (neuzņem viesus, nedodas privātās vizītēs un neorganizē tās, neapmeklē sabiedriskas un publiskas vietas un telpas, kur uzturas daudz cilvēku, izņemot vietas, kas saistītas ar bēru organizēšanu un dalību bērēs (izņemot bēru mielastu), vai veikala apmeklējumu);

58.103. parādoties kādām elpceļu infekcijas slimības pazīmēm, nodrošina pašizolāciju un sazinās ar ārstu."

16. Svītrot 67.2. apakšpunktā vārdus un skaitli "izņemot bērnus līdz 13 gadu vecumam".

Ministru prezidents A. K. Kariņš

Veselības ministre I. Viņķele